
PROME MINISTER 


Minister President Evelvn Wever-Croes v Minister Dangui Oduber ta na Jacksonville 


LO FIRMA MoU CU PUERTO DI JACKSONVILLE 
PA RUTA NOBO DI CARGO PA ARUBA 


Y asina baha costo di bida y crea mas desarovo economico 

Prome Minister Evelyn Wever-Croes y Minister Dangui Oduber 
ta na Jacksonville, Florida pa reuni cu ehecutivonan di Jaxport 
pa firma un MoU cu Jaxport como partner strategico pa Aruba 
den desaroyo economico. 


Jaxport ta interesante pasobra e ta e puerto mas grandi 
di container di Florida. Cu esaki Aruba y Jaxport lo explora 
rutanan nobo pa cargo entre Aruba y Merca, y mester bisa, 
menos costoso cu e ta awor. Esaki lo fortifica e terminal di 
cargo di Aruba tambe. 


LNG 
Y locual ta haci e partnership nobo aki mas interesante ta cu 


un ruta nobo di crucero entre Jacksonville y Aruba. 


Prome Minister Wever-Croes tabata na New York siman pasa y 
a pasa Jacksonville na caminda pa Aruba, y lo ta bek diamars. 
Minister Dangui Oduber lo atende e demas compromisonan e 
siman aki na Jacksonville pa concretisa e palabracionnan. 


“Cu esaki, nos ta crea oportunidadnan nobo pa 
Aruba, cu por baha costo di bida y por crea mas 
desaroyo economico”, Prome Minister a expresa. 

Prome Minister Evelvn Wever-Croes: 
Na e conferencia di awa na Nacionnan Uni Aruba ta marca historia, 


PROME MINISTER TA E PROME ARUBIANO CU 
A PRECIDI REUNION COMO PRESIDENTE 


Un momento pa etala Aruba riba e tarima internacional 


Un biaha mas, Aruba su nomber a subi tarima 
internacional v e biaha aki marcando historia na 
momento cu Prome Minister Evelyn Wever-Croes 
a wordo guia na e centro di e sala di Asamblea 
General na Nacionnan Uni pa precidi e reunion v 
asina tambe clausura e UN 2023 Water Conference 
na New York. Esaki ta e prome biaha den historia 
cu un Arubiano ta precidi un reunion na Nacionnan 
Uni como presidente, Presidencia Ex officio. Y e 
honor aki a toca un hende muhe di nos pais, nos 
Prome Minister Evelvn Wever-Croes. 


mr 


Siman pasa, Prome Minister v Minister Ursell 
Arends a representa Aruba dignamente na e UN 
2023 Water Conference na New York. Aruba a 
resalta un biaha mas internacionalmente. 


Prome Minister a remarca cu na Aruba nos ta riba 
e bon caminda cu hopi cos bon caba pero ainda tin 
hopi trabou pa haci. Prome Minister a expresa cu f 
el a siña hopi di e conferencia aki. Principalmente 
e conferencia ta conscientisa cu tin mester di sigui 
traha pa garantisa cu tur hende na Aruba por tin e 
bon calidad di awa pa bebe y ta accesibel na un 
prijs cu tur hende por paga. Tambe Aruba mester 
traha riba RWZI (rioolwaterzuiveringsinstallatie) 
pa asina hopi lihe yega na un solucion pa esaki. 
Proteccion y cuido di nos oceano, bida den lama y 
e coralnan, ta un otro reto cu mester tene cuenta 
cu ne pa asina nos por garantisa e stabilidad di nos 
pilar economico, nos turismo. 


“Hopi a wordo papia. Pero awo ta e momento 
pa accion. Aruba ta riba e bon caminda pero tin 
trabounan cu ainda mester wordo haci”, Prome £ 
Minister a enfatisa. 


Prome Minister Evelyn Wever-Croes: “Mi ta mira 
bek atras riba un conferencia hopi intensivo, hopi 
trabou y cansacio, pero mi ta sumamente satisfecho 
con esaki a bay. Y ta keda nos pa sigui cu tur e 
trabounan cu nos tin mester di haci pa Aruba. Mi 
ta contento di conta cu partners y hendenan cu ta 
interesa pa yuda nos soluciona e problemanan pa 
Aruba”. 

Na clausura di e conferencia 


PROME MINISTER A ELABORA RIBA 
RESULTADO DI E CONFERENCIA DI AWA 


Nos mester tuma accion coordina awo 


Prome Minister Evelyn Wever - Croes 
na clausura di e UN Water Conference 
cu a tuma luga siman pasa, a presenta 
resultado di e conferencia den cuadro di 
e compromisonan haci. Tin un cantidad di 
compromiso registra den e 'Water Action 
Agenda', pa cual ta felicita tur pais y 
stakholders cu a participa v stakholders na 
e gran logro aki. 


Pa duna continuacion na e proceso di 
preparacion amplio, e dialogonan interactivo 
cu a tuma luga na e conferencia v tur 
compromiso den e “Water Action Agenda”, 
tin algun punto crucial cu mester accentua 
pa esakinan por wordo realisa exitosamente. 


Entre otro, mester cambia e forma con 
rond mundo ta balora y maneha awa, door 
di reconoce awa como algo bon pa un y 
tur y door di fortifica e asina yama “nexus 
approach” pa awa, cu alimentacion, salud, 
ciudadnan v energia como e catalisadornan 
pa sostenibilidad y desaroyo. j 
Awa por ta un catalisador di salubridad 
enbes di riesgo y e base pa aumenta [ 
adaptacion di clima, mitigacion y 
resiliencia, y tambe pa restringi perdida 
di biodiversidad. Esaki por conduci tambe 
na bon finanzas y gobernacion, den B 
cooperacionnan innovador cu sector publico 
V priva rond mundo, den un acercamento 
basa riba derecho humano. Ta anticipa e 
implementacion di tur e accionnan den e Water Action Agenda, 
V e paso di e Secretario-General den direccion di fortifica awa 
na Nacionnan Uni cu e nomicacion di un embahador pa awa / 
'UN Special Envov on Water'. 


Prome Minister Wever - Croes a enfatisa cu di awo en adelante, 
awa nunca por wordo laga afo di e agendanan, strategianan y 
plannan di accion di Nacionnan Uni. E mensahe aki ta encera 
cu mester bin siguimento / 'follow up' cu ta promove inclusion 
den diferente sector v accion. 


E resultadonan di e conferencia aki, lo tin conta cu proceso di 
siguimento concreto den tres summit venidero esta: 'The SDG 
Summit 2023”, “Summit of Future” na 2024 y “World Social 


Summit” na 2025. Y tambe a traves di e “High level political 
forum” anual tocante desaroyo sostenibel, “Conference of 
parties” y otro procesonan di Nacionnan Uni, como tambe 
'Dushanbe Process”. 


‘Nos a kibra e ciclo continuo di awa mundial, pero den mesun 
rosea mester reconoce cu awa ta e gamechanger, pues dos 
banda di e mesun moneda. Na caminda pa y durante di e 
conferencia si awa, nos a tende di varios gran iniciativa y 
compromiso pa accion v cooperacion. Pa por captura tur 
esakinan, nos ta extende e registracion di compromiso pa 
Water Action Agenda te cu 1 di mav 2023. Despues di esev, lo 
raporta riba esaki durante e Global Review di SDG6 na e High 
Level Political Forum 2023. Nos mester tuma accion coordina 
awo, Prome Minister a termina bisando. 

Prome Minister Evelvn Wever-Croes: 


REUNIONNAN TECNICO ENTRE SINDICATO V GOBIERNO: 
A CUMINSA RIBA SISTEMA NOBO 
DI EVALUACION 


Diabierna ultimo a tuma luga e prome reunion di e comision 
tecnico tocante “prestatie management svsteem'. Esaki ta un 
sistema nobo cu a wordo introduci pa evalua tur empleado 
publico na forma uniforme. Prome cu su introduccion casi tur 
hefe di departamento v gran parti di empleadonan publico a 
hava training extenso riba e sistema aki. E lev a drenta na 
vigor dia 1 di januari ultimo. 


Despues di su introduccion, sindicatonan a urgi Gobierno pa 
para esaki debi cu tin algun hefe di departamento lo ta poniendo 
presion riba empleadonan, v tin confusion riba ehecucion di 
e sistema. Gobierno a delibera cu sindicatonan, sinembargo 
sindicatonan SADA, SPA, SEPPA, FTA v SIMAR a dicidi di no 
participa si no revoca e lev. 


Di banda di Gobierno a splica cu no por revoca un lev sin 
cu tin argumentonan valido v p'esev a invita sindicatonan 
na mesa. Sindicato TOPA ta e unico sindicato cu a pone su 
preocupacionnan pa cu e contenido di e sistema riba papel. 
A base di esaki, v den consulta cu sindicato TOPA, a dicidi di 
institui un comision tecnico pa trata e puntonan. 


Na e reunion tawata presente representantenan di sindicato 
TOPA, y di parti di Gobierno tabata presente expertonan di 
DWJZ, DRH y Ministerio di Asuntonan General. Tin cu remarca 
cu Gobierno a invita e bloke sindical SADA, SEPPA, KPA, 
SIMAR y FTA pa e reunion pero nan a opta pa no ta presente. 
Gobierno ta lamenta esaki pasobra a informa e sindicatonan 
na varios ocasion cu na mesa por adresa e preocupacionnan y 
yega na solucion den beneficio di empleadonan publico. 


E reunion diabierna ultimo tawata fructifero unda a haci varios 
palabracion pa cu e comision tecnico y pa cu e puntonan 
señala. Tambe a keda palabra cu TOPA lo notifica Gobierno 
mesora ora nan tin informacion cu un hefe di departamento ta 
of kier mal uza e sistema di evaluacion. 


“Mester accentua cu e “prestatie management systeem” 
ta un instrumento pa mehora e funcionamento di e trahado 
publico. Pues por conclui cu e comision a cuminsa den un 
forma positivo. Un biaha mas ta extende invitacion na e bloke 
sindical pa forma parti di e comision tecnico”, Prome Minister 
a duna di conoce. 

Prome Minister Evelvn Wever-Croes: 


PROME MINISTER A FIRMA MOU IMPORTANTE 
ENTRE APA, JAXPORT V GOBIERNO DI ARUBA 


Awe dialuna 27 di maart, ta un dia grandi y importante pa Aruba. 
Na Jacksonville, Florida Prome Minister Evelyn Wever-Croes y 
Minister Dangui Oduber, despues di a reuni cu ehecutivonan di 
Jaxport, a firma un MoU importante entre Aruba Ports Authoritv 
(APA), Jaxport y Gobierno di Aruba cu lo contribui grandemente 
na e desarovo economico di Aruba. 


Prome Minister den e conferencia di prensa na Jacksonville 
pa anuncia e acuerdo aki, a remarca cu dialogonan inicial cu 
e partner strategico a cuminsa na 2020 sinembargo pa motibo 
di e pandemia no por a continua. A reanuda conbersacionnan 
mas di un aña pasa na unda cu tawata tin un draft di e MoU cu 
awordo descuti. Apesar cu Prome Minister mes no tawata parti 
di e conbersacionnan, el a duna su sosten completamente. 


Na januari 2023 un delegacion di Jaxport a bishita Aruba v 
Prome Minister tawata tin e oportunidad pa reuni cu nan. 
Prome Minister a expresa cu e ambiente di e reunion tawata 
hopi ameno v interesante cu a conduci na e conviccion cu esaki 
tawata e cuminsamento di algo hopi importante pa Aruba. “Y 
awe dialuna 27 di maart, nos ta aki na Jacksonville cu nos 
delegacion di Aruba pa un momento hopi importante pa firma 
e MoU”, Prome Minister a remarca. 


Prome Minister a expresa cu pa un isla chikito situa den Caribe 
Hulandes cu tin lasonan comercial fuerte cu Merca, Gobierno ta 
considera e acuerdo aki un paso importante pa un asociacion 
strategico nobo entre Aruba v Jaxport. 


E beneficionan di e MoU ta multiple. Jaxfort lo bira un partner 
strategico importante pa Aruba. Jaxport ta e puerto mas 
grandi di container di Florida. Lo explora oportunidadnan 
pa rutanan nobo di carga entre Jaxport v Aruba. Lo explora 
oportunidadnan pa fortifica e terminal di carga na Aruba. Lo 
explora oportunidadnan nobo pa rutanan di crusero. Tambe lo 
explora e posibilidadnan pa bunker y ofrece servicio di LNG na 
liñanan crusero y lo explora oportunidadnan pa rutanan nobo 
entre Jaxport-Aruba. 


Den nomber di Gobierno di Aruba, Prome Minister a gradici 
e hunta di directornan di Jaxport, directiva di Jaxport y e 
delegacion di Aruba y Minister di Turismo, pa e milestone 
excepcional aki. “Mi ta gradici Mi colega Dangui Oduber pa 
su vision y determinacion. Aruba a haya un sla grandi di e 
pandemia pasobra nos ta depende di turismo. Aruba awo ta 
den recuperacion despues di e pandemia. Y no solamente nos 
kier 'bounce bek' pero nos kier bounce forward pa asina nos 
bira mas fuerte y mas resiliente. E MoU ta un stap grandi pa e 
crecemento economico di nos pais”, Prome Minister a expresa. 


LNG PARTNERS 

CUERPO DI ADUANA TA CONTA CU 15 
ADUANERO NOBO CU A PASA E CURSO DI 
"KOMMIES DER INVOERRECHTEN EN ACCIJNZEN' 


Diabierna pasa, Minister di Finansa, tabata presente na e 
ceremonia di graduacion di 15 Aduanero cu a caba e curso 
'Kommies der Invoerrechten en Accijnzen’. Un curso modernisa 
pa e grupo di Aduaneronan cu a cuminsa na aña 2021. 


E curso aki no tabata facil va cu durante 16 luna, nan mester 
a studia y traha pareu pa siña y cera conoci cu e trabounan 
di Aduana bou di guia di Aduaneronan experiencia. 'Cursista, 
cada un di boso mester ta orguvoso di e certificado cu boso 
a ricibi, pasobra esaki no ta solamente un muestra cu boso a 
caba e curso, sino tambe muestra di disciplina, perseverancia, 
sacrificio v esfuerso cu boso a haci,' ta palabranan cu Minister 
di Finansa a trece dilanti den su discurso. 


Nos Cuerpo di Aduana tin 15 Aduanero nobo. Mirando cu 
economia di Pais Aruba ta recuperando y tin mas inversion y 
cune mas importacion, ta pone cu Cuerpo di Aduana tambe 
mester ta miho prepara pa e trabounan diario di Aduana. E 
mandatario tin tur confiansa cu e hoben Aduaneronan cu awe 
ta gradua, lo sigui capacita nan mes pa asina por brinda un 
bon servicio na comunidad di Aruba. 


Na nomber di Gobierno di Aruba, Minister Maduro di Finansa 
ta felicita Jean Britus, Joskermin Comas Andujar, Boutros 
Frangie, Billiardo Galvis Lozano, Le-Andro Kock, Eileen 
Koolman, Roland Lacle, Kay-Shaun van der Linde, Anthony 
Rasmijn, Lishenco Scholtz, Ariathne Tromp y Cathline Wernet. 
Un pabien special ta bay na e miho graduadonan cu ta July 
Saenz Marin, Victor Fingal y Jeanny (Shani) Binda. Masha 
pabien cu e bunita logro aki. 


Boso conocemento y trabou ta di masha importancia pa Pais 
Aruba ya cu esaki ta yuda genera entrada pa finansa di Pais 
Aruba. Nos ta spera cu esaki ta e comienso di boso carera y 
cu boso por keda mesun bon motiva pa sigui engrandece boso 
conocemento di e trabou di Aduana na bienestar di Aruba. 

Minister Maduro di Finansa ta informa den cuadro di tema A di 
Landspakket pa mehora finansa publico: 


CONSEHO DI MINISTER TA APROBA E PLAN PA 
CAMBIA E SISTEMA V E MANEHO DI SUBSIDIO 
DUNA PA GOBIERNO 


Cambionan lo wordo haci den fase den e tempo nos dilanti 


Conseho di Minister a ricibi un presentacion di e grupo di trabou 
di Aruba y Hulanda riba e investigacion haci riba e sistema y 
maneho di subsidio duna door di Gobierno. Den cuadro di tema 
A di Landspakket pa mehora finansa publico, na januari 2022 
a inicia e estudio v na september 2022 a presenta e resultado 
na Conseho di Minister hunto cu algun recomendacion con 
pa haci cambionan necesario pa por vega na un sistema di 
subsidio mas eficiente, eficaz v transparente na Aruba. Siman 
pasa Conseho di Minister a bay de acuerdo cu e plan di 
mehoracion y denter di poco lo cuminsa cu e trabounan pa por 
implementa e recomendacionnan den fase den e tempo nos 
dilanti. Aki ta sigui un bista di e resultado di e investigacion, e 
recomendacionan v e plan di accion. 


Subsidio fragmenta 

Resultado di estudio riba subsidio ta mustra cu tin 47 instancia 
cu ta hava subsidio di Gobierno. Na afia 2020, por ehempel, 
Gobierno a brinda 55 mivon na subsidio na e instancianan 
aki. E grandura di instancia ta diferencia v subsidio cu ta 
wordo duna ta fragmenta. Tin varios organisacion cu ta ricibi 
sumanan chikito v cu ta depende gran parti riba Gobierno pa 
hava entrada pa cubri nan gastonan. Por lo general e posicion 
financiero di instancianan cu ta ricibi subsidio ta stabiel. 


Maneho no ta cuadra cu lev 

E maneho actual di subsidio ta uno ambigue unda cu e punto 
di salida ta e maneho stipula na aña 2016, e asina vama 
‘output subsidiestelsel', di locual maneho no ta debidamente 
ancra den lev. E lev vigente actual ta data di afia 1990 v ta 
aplicabel ainda. Esaki a conduci na e situacion ambigue unda 
cu maneho V e base legal pa cu esaki no ta cuadra cu otro v ta 
conduci problema cune den practica. 


Sistema no ta eficiente v efectivo 

E estudio tambe a revela cu tin menos atencion pa e aspecto 
di efectividad v eficiencia ora ta otorga subsidio pa ehecucion 
di tareanan publico. E estudio ta indica cu otorgamento di 
subsidio di parti di Gobierno a bira mas un automatismo unda 
cu temanan di eficiencia v efectividad no ta ricibi e atencion 
necesario. Adicionalmente ta indica cu masha poco ta 
desconta sumanan cu a wordo duna di mas na e instancianan. 
En general e conclusion di estudio ta cu ta necesario pa Pais 
Aruba reforsa v reforma su maneho di subsidio. 


Recomendacionan 
Ta recomenda pa Gobierno bay enfoca mas riba eficiencia y 


efectividad ora di duna subsidio. Mester tin un miho seperacion 
entre maneho y ehecucion. Tambe ta recomenda pa haci 
tumamento di decision pa otorga subsidio mas explicito v 
pone rekisito realistico como condicion. Un enfoke a largo 
plaso tambe ta wordo considera esencial. Ta recomenda pa 
duna departamentonan crucial di Gobierno un papel mas 
prominente ora ta trata tumamento di decision v unda cu 
Departamento di Finansa tin un posicion cardinal pa locual ta 
coordinacion di maneho di subsidio. Ta esencial pa evalua e 
relacion cu instancianan cu ta hava subsidio. Mester percura pa 
condicionan basico ta presente v mester por duna cuenta riba 
e subsidio ricibi. Asina ta preveni cu otorgamento di subsidio 
automatico, inefecitivdad y ineficiencia ta wordo traspasa pa e 
maneho nobo di subsidio di Gobierno. 


Plan di accion 

E plan cu Conseho di Minister a aproba ta pa haci cambio di 
e sistema y maneho di subsidio den algun fase den e tempo 
nos dilanti. Asina lo cuminsa na apunta un persona pa guia e 
cambionan y lo apunta na cada departamento envolvi esnan 
responsabel. Lo haci un 'inhaalslag eindafrekeningen' pa por 
tin bista si Gobierno a duna placa dimas of di menos. Lo haci 
un 'herijking van de bestaande subsidierelaties' pa asina hunto 
cu e instancianan traha riba e relacion, necesidad y proceso 
pa yega na e subsidio. Despues lo traha riba e cambionan 
pa un maneho y sistema nobo di duna subsidio den e fase di 
'invoering van een nieuw subsidiestelsel,' y finalmente lo traha 
riba e 'consolidatie van de instellingen' den cual ta agrupa e 
instancianan pa asina e peticion, otorgacion y uzo di subsidio 
por bay mas eficiente y eficaz. Ta cambionan grandi cu den e 
tempo nos dilanti lo bay wordo implementa. 

LUGAR E VUELO 


INAUGURAL DI BRITISH AIRWAVS 


Minister di Turismo sr. Dangui Oduber ta comparti noticia cu 
diadomingo pa prome biaha nos a ricibi e aerolinea britanico, 
esta British Airways. Esaki ta e fruto di Minister Oduber su 
maneho caminda ta diversifica nos turismo, expandiendo nos 
mercadonan internacional. 

British Airwavs ta bav tin dos vuelonan semanal cu lo bin di 
London Gatwick airport (LGW) riba diahuebs v diadomingo. 
E vuelo lo wordo opera cu un avion Boeing 777-200 di 336 
asiento. 


Minister Oduber ta convenci cu e vuelo nobo aki lo bav duna 
un empuje grandi, no solamente na e cantidad di bishitante, 
pero tambe den aumento di e mercado di Gran Britania pa 
Aruba como destinacion. E turistanan cu ta vega ta turistanan 
afluente, turistanan cu ta gasta, nan moneda (pounds sterling) 
ta hopi fuerte. 

Minister Dangui Oduber ta vama danki na AAA, especilamente 
e Airlift Committee sra Brown y Arends, tambe na ATA, 
especialmente ATA-Europe v ATA-UK, pa e gran logro aki. 
Gobierno di Aruba ta agradecido pa e confiansa cu British 
Airways a duna nos como pais. 


Aruba ta cla pa duna un generacion nobo di bishitante un 
experencia inolvidabel pa nan sigui scohe Aruba como nan di 
dos cas. Minister Oduber ta sigui traha riba e diversificacion di 
nos turismo. 


Un biaha mas ta keda demostra cu e maneho di diversificacion 
ta dunando resultadonan concreto. Cu e vuelo nobo aki Aruba 
ta habri oportunidadnan nobo den e mercadeo europeo. Un 
logro historico. 

Geoffrey Wever 


MINISTER 


AG 


WEBSITE NOBO PA INFORMA CONSUMIDOR 
DI NAN DERECHO 


l Cada un di nos ta un consumidor. Cada 
| bes cu nos bai un tienda, un supermercado 
of otro negoshi pa cumpra un producto of 
l servicio nos ta un consumidor. P'esev ta 
importante cu nos sa kico ta nos derecho 
y tambe unda como consumidor nos por 

hava informacion riba esaki. 


Minister Geoffrev Wever hunto cu Servicio 
na Defensa di Consumidor a lansa un 
website nobo cu ta contene informacion 
amplio v relevante pa tur consumidor di 
Aruba. 


Meta di e website ta brinda informacion v 
apovo na e consumidor ora ta desea sa 
mas riba - entre otro - e compra, obligacion 
di e bendedo v obligacion di e cumprado. 
Esaki lo contribui pa nos consumidornan 
bira mas consciente y critico. Ta importante 
oberserva cu ley existente, nos Burgerlijk 
wetboek of Codigo Civil, ta duna e 
proteccion necesario na e consumidor, 
e consumidor no sa tur ora su derecho y 
tampoco ta wordo mustra riba esaki. 


Cada compra di un producto of servicio ta 
contribui pa pusha nos economia. P'esev ta 
importante pa brinda informacion y apoyo 
nan tur consumidor, pa asina cada uno bira 
mas consciente y critico, mi ta sigur cu e 
website nobo lo ta un stap pa nos logra nos 
meta segun minister Geoffrey Wever. 
Minister Geoffrey Wever ta invita tur 
consumidor pa bishita e website na https:// 
sedeco.aw/pa/home-pa/ . E website ta 
| disponibel den papiamento y hulandes. 

Minister Geoffrey Wever: 

Den cuadro di e meta pa diversifica economia di Aruba y 
crea un desaroyo mas sostenibel, minister Geoffrey Wever 
a ricibi un presentacion di parti di Metabolic Foundation. Den 
e presentacion Metabolic Foundation a comparti e plan pa 
sondea oportunidadnan pa Aruba den e mercado di carbon 
trading. 


E proyecto ta lidera pa sra. Christie Mettes, experto den 
diferente tema relaciona cu sostenibilidad. E proyecto lo haci 
uzo di “remote sensing” pa estima cuanto oportunidad di captura 
carbon dioxide (CO2) tin na Aruba den diferente areanan. 
Tambe lo analisa e diferente metodonan cu tin potencial pa 
spaar of reduci CO2 por medio di diferente tecnologia cu tin 
actualmente pa energia renobabel. 


E resultado di e analisis lo estima cuanto carbon lo por spaar 
den un periodo a termino largo y cuantificando esaki lo duna 
un indicacion di e balor cu e CO2 lo por tin riba mercado 
boluntario internacional. 


Na 2021 e mercado internacional tabata tin un balor di 1 
biyon USD y ta premira di lo por yega un balor di 15 biyon na 
2030. E mercado aki ta hayando mas y mas atencion door di 
sistemanan obligatorio y boluntario cu companianan ta forma 
parti di dje. E sistemanan aki tin como meta pa cumpli cu e 
Acuerdo di Paris di baha nivelnan di CO2 mundialmente. 


Manera a wordo comparti anteriormente, compra y benta di 
carbon credits ta pasa entre negoshinan cu ta buscando pa 
cumpra CO2 paso nan ta den un structura legal cu ta obliga 
nan di baha nan emision di CO2 gradualmente. E benta y 
compra di CO2 por tin hopi beneficio financiero pa Aruba, 
unda e ganashi por wordo uza pa inverti den proyectonan 
sostenibel. Proyectonan manera di solar panels y asina baha 
costo di bida. 


E proyecto aki ta un esfuerso pa explora modelonan economico 
nobo cu lo por diversifica entradanan pa pais Aruba. E estudio 
lo wordo finalisa den un termino di dos luna, unda lo comparti 
e resultadonan y consehonan cu pueblo di Aruba. Abase di e 
resultadonan lo determina e siguiente pasonan di accion. 

Diaranson mainta, Minister di Husticia y Asuntonan Social Sr. 
Rocco Tjon, a habri e congreso den cuadro di proyecto di plan 
di mayor. Durante e congreso aki, varios experto den e tereno 
social lo comparti informacion pa loke ta trata aspectonan 
importante pa mayornan y mucha ora ta trata e tema di divorcio. 
Tur esaki den cuadro di e ley "voortgezet ouderschap" cu 
probablemente lo wordo trata den Parlamento e aña aki ainda. 


Manera ta conoci, e congreso ta wordo organisa den un siman 
caminda tambe a brinda diferente otro opleiding importante 
na profesionalnan den e sector. Asina a percura pa "leid op" 
46 docente como “kies coach", di cual dos grupo tawata pa e 
categoria di edadnan entre 6-12, y un grupo pa e categoria di 
edadnan entre 13-18. Banda di esaki, 13 profesional a haya 
training den "familie mediation". 


E motibo pa cual a lanta e proyecto di plan di mayor, ta e 
introduccion di e ley “Wet Bevordering Voortgezet Ouderschap 


en Zorgvuldige Scheidingen op Aruba”. 

Parti di e ley aki ta e formacion di acuerdonan entre otro pa 
loke ta trata e cuido y maneho di e “ouderschapsplan”, pues 
a base di e ley aki ta enfatisa e importancia di educacion y 
formacion di nos profesionalnan. 


E proyecto di plan di mayor, ta posibel danki na e gran 
cooperacion y dediciacion di e miembronan di e comite di plan 
di mayor esta; Michella Steenvoorde -Laclé, Bert Wielenga, 
Aisca Berkemeyer, Sacha Geerman, Yvonne Bermudes, 
Magaly Maduro, Sylvie Eman, Luc Alofs y Desiree Helder. 


Por ultimo e Mandatario a gradici e profesionalnan cu ta 
miembro di e comite di plan di mayor, pero tambe a gradici 
colega Minister di Husticia y Siguridad di Hulanda Sra. Dilan 
Yeşilgöz-Zegerius, pa e tremendo colaboracion pa por haci e 
proyecto aki uno posibel. 

“Un otro logro briyante!”” 

DESDE ANA 2024, E STUDIANTENAN LO RICIBI NAN 


BSN NUMMER NA ARUBA PROME CU NAN BIAHA 


Minister di Enseñansa y Deporte Endy Croes ta elabora riba 
un otro logro grandi pa nos studiantenan. Esaki ta trata di e 
anuncio oficial haci door di Staatssecretaris Alexandra Van 
Huffelen diabierna ultimo. 


Kico ta BSN nummer? 

BSN ta para pa Burger Service Nummer. Esaki ta un 
persoonsnummer special cu cada ciudadano na Hulanda tin 
pa nan contacto cu entre otro. Departamento di Gobierno, 
manera seguro y salubridad. Pero tambe bo mester tin un 
BSN nummer pa inscribi pa un camber (kamer) como studiante 
y pa habri un cuenta di banco pa pidi un seguro. Pa por logra 
haya un BSN nummer, e studiante mester inscribi prome 
den e registro basico, esta Basisregistratie Personen (BRP). 
Eigenlijk, pa inscribi den e (BRP) pa nan por bin na remarke 
pa haya e BSN nummer, nan mester tin un adres cu nan ta 
biba na Hulanda. Esaki ta e dolor di cabes di mas grandi cu ta 
complica tur cos. Pues, ta hopi notabel e dificultadnan cu nos 
studiantenan ta pasa aden den comparacion cu studiantenan 
Europeo, cu tin esaki mucho mas facil. Asina e propio rapport 
di e Nationale Ombudsman a ilustra. September en bes di 
acudi na scol, e studiantenan ta bezig ainda haciendo buelta y 
ta cay hopi atras cu nan estudio. Nivel di stress ta aumenta y 
hasta tin ta cay den depresion. 


Rapport di Ombudsman di december 2020 a sacudi Hulanda: 
Nationale Ombudsman Den Haag a laga haci un investigacion 
grandi riba e tema aki y dia 16 di december 2020 a produci 
un rapport hopi amplio di 86 pagina bou di e nomber ”Dolor 
di kabes di studiantenan karibense”. Un total di 624 studiante 
a participa na e investigacion aki. Esaki a yuda bira un “eye- 
opener” pa politica na Den Haag. 


Minister Endy Croes y Parlamentario Shailiny Tromp-Lee 
a bringa pa esaki 

Tanto riba nivel di Vierlandenoverleg, pero tambe riba nivel di 
IPKO a duna masha hopi atencion na e rapport aki. Sigur e 
rapport a conduci pa Hulanda pone mucho mas atencion na 
e studiantenan di nos area cu no ta wordo trata igual cu e 
studiantenan Europeo y cu inhustamente ta trece un nivel di 

stress hopi halto pa nos studiantenan cu ta cay hopi atras den 
nan estudio. Minister Endy Croes a trece esaki repetitivamente 
durante e Vierlandenoverleg tanto na maart 2022 y januari 
2023. Parlamentario Shailiny Tromp Lee, igualmente a lucha 
pa esaki durante e reunionnan di IPKO. Finalmente, esaki a 
duna resultado unda gobierno Hulandes a haci e ahustenan 
necesario pa e studiantenan di nos area Caribense ricibi desde 
aña 2024 en adelante nan BSN nummer prome cu subi avion. 


Staatssecretaris Alexandra van Huffelen a publica 
diabierna ultimo: 

Un dolor di cabes menos pa nos studiantenan Caribense. E 
studiantenan aki lo ricibi desde aña 2024 en adelante nan 
BSN nummer prome cu nan biaha pa Hulanda. Esaki lo wordo 
coordina y regla via Dienst Uitvoering Onderwijs (DUO). DUO 
ta den preparacion pa amplia su servicio desde aña 2024 pa 
por brinda e servicio adicional aki. Pues, desde aña 2024 en 
adelante e studiantenan por aplica via DUO pa nan BSN nummer 
hopi trempan y asina por logra biaha cu nan BSN nummer 
den man, cual lo facilita nan trabou masha hopi manera nan 
yega Hulanda. Pocopoco, pero sigur nos ta logrando pa regla 
hopi “struikelblok” y facilita e proceso di e studiantenan pa nan 
por ta exitoso. Danki na tur cu a bringa pa por a logra esaki. 
Danki sigur na Hulanda tambe pa a coopera den e proceso 
y hunto nos a logra algo grandi pa nos studiantenan. Pabien 
studiantenan! 


Lees hoe u aan een BSN komt als u in het buitenland woont 
op: https://www.nederlandwereldwijd.ni/bsn/bsn-krijgen 

Minister Endv Croes: 


UNIVERSITV OF CENTRAL FLORIDA A BIRA UN 
REALIDAD CU LO BRINDA OPORTUNIDAD NA 
NOS STUDIANTENAN 


Un logro y un deal briyante! 


Minister di Ensefiansa y Deporte Endv Croes acompaña pa 
Minister Plenipotenciario Joselin Croes a realisa siman pasa 
un biahe di trabou pa estado di Florida, unda a bishita varios 
universidad y a logra firma dos (2) MoU hopi interesante. 


MoU cu University of Central Florida 

Negociacion pa logra un MoU cu un universidad di e magnitud 
aki a tuma basta luna y nos ta contento v agradecido pa por a 
logra esaki. Un palabra di gratitud na Minister Plenipotenciario 
Joselin Croes, Consul General di Hulanda na Miami Ruth 
Emmerink. Pero sigur tambe na Sergio Ponce Cordova 
'Assistant Director', kende tabata un motor pa keda pusha pa 
nos por a logra esaki. Alabes, danki na 'Vice Provest' v 'Vice 
President Academic Affairs' Timothv Letzring, kende a firma e 
MoU. Na henter su team cu a traha riba esaki. E recepcion tabata 
uno fantastico cu un bunita ceremonia prepara specialmente 
pa e ocasion aki. 


Aruba a wordo reconoci riba lista di LAC, cual a haci esaki 
posibel 

LAC ta para pa Latin American and Caribbean Scholarship y ta 
cay bou “Florida State regulation” 7.007. Antes Aruba no tabata 
riba e lista di e paisnan cu por ricibi e beca (scholarship) aki. 
Despues di hopi trabou, a logra cu Aruba tambe a wordo agrega 
riba e lista aki v ta forma awo un total di 50 pais cu ta reconoci, 
unda nan studiantenan por vega na e fondonan aki. Scholarship 
LAC cu e universidad ta duna, mester ta conforme e acto di 
Estado General cu ta wordo duna na e universidadnan bou di 
seccion diinversion 1011.43, statutonan di Florida of difondonan 
pa beca, autorisa pa Gobierno Federal. E universidadnan por 
haci uzo di e fondonan di sector priva, fundacionnan priva v/ 
of agencianan publico tanten cu ta 'match' e fondonan aki. 
Den e deal aki v di acuerdo cu e lev cu ta rigi pa estado di 
Florida, e studiante lo ricibi e suma minimo cu ta exigi pa lev di 


e estado, esta 500 dollar pa simester (1000 dollar pa afia) for 
di Universitv of Central Florida. Ricibiendo e suma aki cash for 
di e universidad ta hacie posibel pa e studiante por aplica pa 
e LAC Scholarship. Esaki consecuentemente ta significa cu e 
studiante lo paga e “in state tuition' en bes di e “international 
tuition'. Kico esaki ta significa2 Cu en bes e studiante paga 
un averahe di 28.658 dollar pa afia pa e 'international tuition 
fee”, e studiante mester paga awo 6.380 dollar pa aña como 
'local tuition fee' of tambe vama 'in state tuition' v ta hava 
1000 dollar cash pa afia escolar di e universidad. 


Deal cu UCF: 

Nos a logra un acuerdo, unda (5) studiante lo wordo selecta pa 
UCF. E logro aki ta valido desde aña 2023 y ta firma pa (3) aña 
consecutivo. Pues, 15 studiante den e proximo (3) añanan lo 
ricibi e privilegio aki pa ful nan (4) aña di estudio. Posibilidad 
ta existi pa revisa e MuO na caminda, unda kisas por amplia 
esaki. Studiantenan cu wordo selecta mester mantene un GPA 
(Grade Point Average) di minimo 3.0, alabes mester tin nan 
estado di imigracion actualisa na tur momento y cumpli cu 
artikel 7.007 di e LAC Scholarship. Esaki ta un beca di tempo 
completo (fulltime scholarship). 


UCF ta un universidad grandi cu hopi posibilidad: 
University of Central Florida tin alrededor di 70 mil studiante na 
diferente campus y ta ofrece un diversividad masha extenso di 
240 estudio (opleiding). Finalisando, ta gradici tur esnan cu a 
traha duro pa hunto nos logra un tremendo deal cu University 
of Central Florida (UCF). Mesun momento kier encurasha e 
studiantenan interesa pa cuminsa aplica na UCF y asina keda 
registra, nan por aplica mesora pa e LAC Scholarship riba e 
portal web di UCF. Esaki ta oportunidadnan briyante pa futuro 
di nos studiantenan y cu ta hopi mas cerca di cas. Pabien 
Aruba! 

MINISTER ENDV CROES TA FELICITA COLEGIO B. 
TROMP CU A TITULA CAMPEON DI TREFBAL DEN 
WEGANAN ESCOLAR INTERINSULAR 2023 


Atletanan di Aruba a conkista tambe diferente medava 
den disciplina atletismo 


Diadomingo anochi, Minister Endv Croes tabata na 
Aeropuerto Internacional Reina Beatrix pa vegada di 
delegacion di Aruba cu regresa di Curacao cu e titulo 
di campeon den trefbal di Weganan Interinsular 2023. 
Ekipo di Colegio Felipe B. Tromp a derota Curacao 3-2 
den un final emocionante. Cu hopi alegria y entusiasmo e 
alumnonan di Colegio Felipe B. Tromp a ordo ricibi door 
di nan mayor-, amigo-, amistad- y maestronan di scol cu 
tabata warda nan cu blaas y flor. Despues di shete aña 
Weganan Interinsular entre e scolnan di Aruba, Boneiro 
y Curaçao ta tumando luga bek. Minister Endy Croes a 
indica cu hunto cu colega Minister di Enseñansa, Ciencia, 
Cultura y Deporte di Curaçao Sithree van Heydoorn y 
Diputado di Infrastructura y Deporte di Boneiro James 
Kroon a traha hopi duro pa cuminsa cu Weganan 
Interinsular bek y aña pasa den e luna di september a 
firma un acuerdo cu hunto lo trece Weganan Escolar 
Interinsular bek. 


Den e disciplina di atletismo tambe nos atletanan 
a sobresali: 

Categoria 10-11 mucha muhe 

Mia Jansen di scol Sagrado Curason a logra 
conkista prome luga. 

Categoria 12-13 mucha muhe 


Junaily Carty, scol Colegio Laura Wernet a keda 
na di tres luga. 

Categoria 12-13 mucha homber 

Kymani Hazel di scol Washington a logra un di 
dos luga. 


Estafette di Aruba a logra un di dos luga den e categoria 
10-11 y nos atletanan a logra un di dos luga den 12-13. 
Minister Endy Croes ta expresa cu e ta hopi orguyoso 
di nos atletanan cu a representa Aruba den e Weganan 
Interinsular na Curaçao y a logra conkista e titulo maximo 
di e toreno. Pabien na IBISA, Indebon di Boneiro y FDDK di 
Curaçao cu ta esnan cu a prepara e Weganan Interinsular 
den seis diferente disciplina. E clausura di Weganan 
Interinsular 2023 ta tuma luga na Aruba den e luna di april 
proximo. Ministerio di Deporte hunto cu IBISA ta encarga 
pa e evento aki y lo prepara un show bunita pa e pueblo 
di Aruba y pa e bishitantenan di Curaçao y Boneiro cu ta 
bay ta akinan durante e clausura di Weganan Interinsular. 

MINISTER GLENBERT CROES À REUNI CU 
ACCIONA ENERGIA SPANA 


Minister Glenbert Croes y e delegacion di Aruba a reuni cu 
Acciona Energia. 


Acciona Energia ta un grupo global di desaroyo cu tin como 
punto di salida pa inverti den solucionnan sostenibel di energia 
nobo y renobabel pa un miho planeta. 


Recientemente durante Minister Glenbert Croes su reunionnan 
na Hulanda cu Hydrogen Valley na Groningen, a keda palabra 
di lo encontra otro na Spaña unda lo reuni cu e.o. Acciona 
Energia pa hunto concretisa Aruba Hydrogen Valley. Acciona 
Energia tin mas di 20 proyecto rond mundo, na diferente pais. 


Durante su reunion cu Acciona, e mandatario Arubano a 
entrega na e CEO sr. Rafael Mateo, e plan di energia di Aruba 
y a presenta e vision di Hydrogen Valley Aruba. Tambe e 
mandatario a elabora riba e vision cu e tin pa e Refineria di 
Aruba, pa su desaroyo y restructuracion ta completamente a 
base di energia limpi y pa riba e propiedad di refineria destina 
un area pa entre otro Aruba Hydrogen Valley. 


E delegacion di Aruba lo ta bishitando Mallorca den cuadro di 
e proyecto Aruba Hydrogen Valley. Mallorca ta e prome isla cu 
a transforma pa uzo di energia limpi y sostenibel, hidrogeno. 


CEO Sr. Rafael Mateo a mustra su interes den Aruba y ta di 
opinion cu awo ta tempo pa logra posiciona Aruba den Caribe 
como e “showcase” di hidrogeno y energia renovabel. 


acciona 


Minister Glenbert Croes a invita Acciona Energia pa bishita 
Aruba y den luna di april e delegacion di Acciona Energia a 
confirma e bishita importante aki. 


(3 acciona 


À acciona 


D The Energy € Water Founda tio 

Mientras tanto na Spaña 


E mandatario encarga cu Energia ta na Spaña riba conseho di 
Hvdrogen Vallev Groningen, pa sostene diferente reunionnan 
cu stakeholders pa por concretisa Aruba Hvdrogen Vallev. 


Den cuadro di e mision aki, va e mandatario di Energia a 
reuni cu cadena hotelero Iberostar. Su hotel y resortnan tur 
ta wordo opera via energia sostenibel y na e isla di Mallorca, 
completamente riba hidrogeno. 


Tambe Minister Glenbert Croes a reuni cu Acciona Energia pa 
e mesun meta di realisacion di Aruba Hydrogen Valley. 


A habri e siman na Spaña cu reunion cu INDRA/MINSAIT. 
INDRA ta un compania cu na nivel global ta lider den tecnologia, 
presente den mas di 140 pais na mundo cu 56 mil profesional 
den servicio. 


INDRA su experticio y specialisacion ta riba diferente area 
entre otro Energia y Utilidad pero tambe riba Defensa y 
Siguridad, Salubridad, Sostenibilidad, Defensa Cybernetico, 
Trafico Aereo y Transporte. 


Sr. Leonardo Benítez kende ta e director cu ta maneha Utilidad y 
Energia, a duna un presentacion interesante, asisti pa Marcelo 
Marrino cu ta e Director di Energia. Durante e presentacion 
aki a toca diferente tema entre otro di e tecnologia den tur e 
areanan cu nan ta domina. Na mes momento a presenta na e 
mandatario tur e companianan cu nan ta traha cu ne na nivel 
global. 


A presenta na e Minister di Energia di Aruba e tecnologia cu 
nan ta ofrece pa sigura un miho control di uzo di awa y coriente 
por medio di smartmeters pa no solamente e consumidor 
pero tambe e compania estatal tin un miho bista y control di 
consumo en general. 

MINISTER THIJSEN A BISHITA BURGEMEESTER 

Durante un bishita na e capital di Provincia Friesland 
Leeuwarden, Minister Plenipotenciario di Aruba mr. Adv 
Thijsen a combersa cu burgemeester di Leeuwarden Svbrand 
van Haersma Buma. 


Durante di un introduccion Minister Thijsen a ilustra su vision 
V maneho den su encuentronan cu diferente municipionan 
(Gemeente) cu e meta pa haci Aruba y Arubahuis mas visibel 
na Hulanda y vega na formanan di cooperacion pa cu Aruba. 
Asina sr. Thijsen a puntra tocante e industria di pesca na 
Friesland. Riba e punto aki sr. Buma a bisa cu e waf mas 
grandi di Friesland pa cu pesca ta Harlingen. Pero na mesun 
momento ela bisa cu e industria di pesca a cambia hopi dor di 
regulacion di Union Europeo. Ariba dje door di Brexit, gran parti 
di Noordzee unda antes e piscadornan Hulandes tabata pisca 
a wordo cera pa piscador cu no ta Ingles. Minister Thijsen a 
bisa cu su interes, ta pasobra Aruba ta rondonan cu laman 
ven di pisca v actualmente pesca na Aruba no ta un sector di 
importancia. 'E piscador local ta bai cu boto chikito pa pisca 
V pa bin bendenan canto di plava, dus tur esaki ainda ta riba 
un scala hopi chikito. Mi ta kere cu aki tin potencial grandi cu 
nos mester por bin na metodonan pa haci pesca na Aruba mas 
profesional, asina e mandatario a bisa. 


Tocante e sector di agricultura burgemeester Buma a bisa 
cu Friesland ta conoci pa ta un provincial cu hopi agricultura, 

special batata. Tambe Friesland ta domina e mercado di lechi. 
Un di e companianan di lechi mas grandi di Friesland y di 
mundo ta Campina. Mirando e importancia di agricultura na 
Friesland, Hogeschool NHL Stenden tin estudionan den ramo 
di agricultura masha avansa. Esaki segun minister Thijsen lo 
por brinda oportunidad na hobennan Arubiano cu ta desea di 
bai den e direccion aki y por sigi un estudio asina. Minister 
Thijsen: ‘Aruba seriamente mester bin cu un maneho pa produci 
mas localmente y no depende totalmente riba importacion di 
fruta y berdura. Cu e conocemento adecua y e innovacion den 
agricultura, mi ta convenci cu Aruba por hopi mas riba tereno 
aki, asina Minister Thijsen a bisa. 


Pa loke ta studia na Leeuwarden, burgemeester Buma a bisa 
cu Leeuwarden tin algun Hogeschool cu a atrae hopi studiante. 
Motibo di esaki segun sr. Buma ta e trankilidad di Leeuwarden 
y Friesland. Tambe e problema di scarsedad di camber pa 
studiante ta menos cu otro ciudadnan di Hulanda. 


Finalmente burgemeester Buma a bisa Minister Thijsen cu 
semper e ta habri pa si Aruba mester, duna e sosten nesesario 
unda por. E mandatario a gradici burgemeester Buma pa esaki 
y tambe pa e recepcion hopi ameno. Despues a sigi intercambio 
di regalo como recuerdo di e bishita di minister Ady Thijsen na 
burgemeester di Leeuwarden Sybrand van Haersma Buma. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


F2 ANA DI UNION Y POSITIVISMO! 


